**ประเด็นการรวบรวมข้อมูลเพื่อประกอบการปรับปรุงหลักสูตร**

**วิทยาศาสตรมหาบัณฑิต สาขาวิชาการส่งเสริมและพัฒนาการเกษตร พ.ศ. 2565**

**(ปรับปรุงหลักสูตร วิทยาศาสตรมหาบัณฑิต สาขาวิชาการส่งเสริมและพัฒนาการเกษตร พ.ศ. 2562)**

**ผู้ให้ข้อมูล:** ผู้เกี่ยวข้องจำนวน 45 คน แบ่งเป็น ศิษย์เก่า จำนวน 14 คน นักศึกษาปริญญาโทปัจจุบันชั้นปีที่ 1 และ 2 จำนวน 18 คน และผู้บริหารระดับสูงของหน่วยงานราชการ (ผอ.ฝ่ายพัฒนาทรัพยากรบุคคล สนง.ส่งเสริม เกษตรเขตที่ 4 ขอนแก่น, ผอ. สนง.ส่งเสริมเกษตรเขตที่ 4 ขอนแก่น และ ผอ. ศูนย์วิจัยหม่อนไหมภาคใต้) และสมาชิกสภาผู้แทนราษฎร 13 คน

**ผู้เก็บข้อมูล:** รศ.ดร. ยศ บริสุทธิ์, รศ.ดร.ไกรเลิศ ทวีกุล, ผศ. ฝากจิต ปาลินทร, อ. พัชราภรณ์ ภูมิจันทึก, อ.ดร. ไชยธีระ พันธุ์ภักดี

**ผลการสรุปข้อมูล (ทุกหัวข้อเรียงลำดับจากสำคัญมากไปน้อย)**

1. **อัตลักษณ์/ลักษณะเฉพาะ/คุณลักษณะที่พึงประสงค์/DNA ของบัณฑิตที่จบจากหลักสูตรนี้**
	1. มีความรู้ ความเข้าใจในศาสตร์ส่งเสริมและพัฒนาการเกษตรอย่างลึกซึ้ง อาทิ ความสามารถในการสื่อสาร, จิตวิทยาการสื่อสาร, การวิเคราะห์ชุมชน ทั้งบริบทและจำแนกปัญหา (Need and want identified) อย่างถ่องแท้, บุคลิกภาพที่เป็นมิตร เข้าถึงผู้คนได้ในทุกระดับชั้น
	2. Lifelong learning: มีการแสวงหาความรู้ในสาขาที่จบมาอย่างต่อเนื่อง จนมีความรู้ในด้านการส่งเสริมและพัฒนาการเกษตรอย่างแม่นยำ จนสามารถขยายองค์ความรู้ให้เป็นประโยชน์ในวงกว้าง เพื่อที่จะส่งเสริมและพัฒนาการเกษตรให้เป็นระบบมากขึ้น และพัฒนาไปสู่การพัฒนาที่ยั่งยืน นอกจากนี้ ยังต้องมีการรู้เท่าทัน (Up to date) กับความรู้และเทคโนโลยีการเกษตรสมัยใหม่ตลอดเวลา
	3. System thinking: สามารถวิเคราะห์แผนและดำเนินงานแผนการส่งเสริมและพัฒนาการเกษตรให้สอดคล้องกับภูมิสังคมของแต่ละพื้นที่ได้ หรือกล่าวอีกนัยหนึ่งคือ เป็นคนที่มีกระบวนการคิดที่เป็นระบบ มีระเบียบแบบแผน สามารถจัดเรียงสำดับความสำคัญ (Priorities) ของสิ่งต่างๆ ได้อย่างถูกต้องและเหมาะสม นอกจากนี้ ยังต้องเป็นคนที่มีความคิดเชิงวิพากษ์ (Critical thinking) เพื่อปรับปรุงตนเองและประสิทธิภาพประสิทธิผลของงาน
	4. Technological and innovation exploitations: รู้จักการใช้ประโยชน์จากเทคโนโลยีและนวัตกรรมในการวิเคราะห์แผนและดำเนินงานแผนการส่งเสริมและพัฒนาการเกษตรได้อย่างมีประสิทธิภาพ
	5. มีคุณธรรมและจริยธรรมของนักส่งเสริมการเกษตร อาทิ การร่วมคิดร่วมทำ, bottom-up approach กระตุ้นให้เกษตรกรรู้จักปัญหา พัฒนาแผนงานส่งเสริมและแก้ไขปัญหาโดยทั่วของเขาเอง หรือโดยการทำงานเป็นกลุ่ม
2. **วิชาการ/วิชาชีพ/ความทันสมัย ที่ ตลาดงานต้องการ หรือ คาดหวัง จากบัณฑิตที่จบจากหลักสูตรนี้**
	1. **คุณธรรม จริยธรรม**
3. การเป็นนักส่งเสริมที่ตรงต่อเวลา และรับผิดชอบ
4. การเป็นนักส่งเสริมที่มีความขยันและมุ่งมั่นที่จะปฏิบัติงานให้สำเร็จ
5. การเป็นนักส่งเสริมที่มีจิตสาธารณะ ช่วยเหลืองานส่วนรวม
6. การเป็นนักส่งเสริมที่มีหัวใจประชาธิปไตย รับฟังความคิดเห็นของผู้อื่น
7. ปฏิบัติตามกฎ ระเบียบ ข้อบังคับต่างๆ อย่างเคร่งครัด
	1. **ความรู้**
8. มีความรู้ในหลักการและทฤษฎีการส่งเสริมและพัฒนาการเกษตร เช่น หลักการส่งเสริมและ นวัตกรรมการเกษตรสมัยใหม่ อย่าง Smart farming และ Smart entrepreneurs เป็นต้น เพื่อขับเคลื่อนคุณภาพและประสิทธิภาพของงานที่ได้รับมอบหมาย, คลังความรู้พร้อมที่จะเป็นที่ปรึกษาให้แก่ผู้ใต้บังคับบัญชา และองค์กร
9. การบูรณาการความรู้ และ/หรือข้ามศาสตร์ เพื่อสร้างความรู้ใหม่ หรือ ปรับเปลี่ยนวิธีการทำงานให้สอดคล้องกับสถานการณ์
10. ทักษะภาษาอังกฤษ: สามารถสื่อสารภาษาอังกฤษ ทั้งฟัง พูด อ่าน เขียน เพื่อใช้แสวงหาความรู้ และแข่งขันกับโลกที่เป็นพลวัตร มีการเปลี่ยนแปลงอยู่ตลอดเวลา
11. ICT exploitations: การใช้ประโยชน์จาก ICT ในการวิเคราะห์และแก้ไขปัญหา รวมถึงการใช้สื่อมัลติมีเดียในการสื่อสารและประชาสัมพันธ์
12. Free from of leaning paradigm: *“เปิดโอกาสให้ผู้เรียนได้มีกระบวนการคิดและปฏิบัติเป็นของตนเอง ไม่รัดกุมอยู่ในกรอบเกินไป เช่น หลักสูตรมาแบบนี้ จำเป็นต้องสอนแบบนี้ บางทีก็ไม่จำเป็น เพราะแต่ละคนเก่งและมีความรู้ไม่เหมือนกัน มันก็อาจจะเป็นสิ่งที่บดบังศักยภาพของผู้เรียนได้”*
13. ความสามารถในการเขียนโครงการและดำเนินโครงการจัดอบรมทางการส่งเสริมและพัฒนาการเกษตร เพราะเป็นทักษะสำคัญ ของนักส่งเสริมการเกษตรและการเป็นผู้บริหารขององค์กรหนึ่งๆ
	1. **ทักษะทางปัญญา**
14. System thinking: คิดวิเคราะห์อย่างเป็นระบบ / การบูรณาการหลักทฤษฎีมาประยุกต์ใช้กับการปฏิบัติงานได้อย่างถูกต้องและเหมาะสม
15. Combing types of knowledge: “การบูรณาการความรู้ทางการส่งเสริม” เข้ากับ “ภูมิปัญญาท้องถิ่น” และ “ความรู้วิทยาศาสตร์” เพื่อสร้าง “ความรู้ใหม่” ในการทำความเข้าใจและทำงานกับเกษตรกร
16. Data management: การใช้ประโยชน์จากข้อมูลเพื่อสร้างสรรค์โครงการส่งเสริมฯ และทักษะการจัดลำดับความสำคัญ (Prioritized skill):ในการบริหารเวลาและจัดการชีวิตตัวเองได้อย่างมีประสิทธิภาพ
17. เชาว์ปัญญา: การแก้ไขปัญหาเฉพาะหน้า
18. EQ: ความฉลาดทางอารมณ์ในการทำงานภายใต้สถานการณ์กดดัน (กรอบเวลา วัฒนธรรมองค์กร เพื่อนร่วมงาน ฯลฯ)
	1. **ทักษะความสัมพันธ์ระหว่างบุคคลและความรับผิดชอบ**
19. เป็นผู้มีใจและความเห็นที่กว้าง รับฟังความคิดเห็นของผู้อื่น เพื่อพัฒนาตนเองเป็น “ผู้ประสาน 10 ทิศ” ที่มีเครือข่าย (Connection and networking) ที่สร้างประโยชน์ต่อการทำงานกับเกษตรกร
20. มีภาวะผู้นำ เชื่อมั่นในศักยภาพตนเองและเพื่อนร่วมงาน รับผิดชอบงานที่ได้รับมอบหมายและทำให้สำเร็จ
21. Teamwork และสามารถทำงานร่วมกับผู้อื่น “เกษตรกร” ในฐานะผู้นำและสมาชิกที่ดี จนนำไปสู่การพัฒนาประสิทธิภาพ ทั้งของตนเองและทีมงาน
22. สามารถปรับตัวเข้ากับสถานการณ์และวัฒนธรรมขององค์กรที่ไปปฏิบัติงาน
23. มีความรับผิดชอบ ทั้งต่อตนเอง องค์กรและสังคม และเป็นผู้ที่เป็นต้นแบบ สามารถสร้างแรงบันดาลใจให้แก่เพื่อนร่วมงานได้
	1. **ทักษะการวิเคราะห์เชิงตัวเลข การสื่อสารและการใช้เทคโนโลยี สารสนเทศ**
24. ICT exploitations: การใช้ประโยชน์จาก ICT ในการวิเคราะห์และแก้ไขปัญหา
25. สามารถประยุกต์ความรู้ทางคณิตศาสตร์และสถิติ เพื่อการวิเคราะห์ ประมวลผล และนำเสนอข้อมูลได้อย่างเหมาะสม
26. มีทักษะในการสื่อสารได้อย่างมีประสิทธิภาพ รวมทั้ง “การเลือกใช้รูปแบบการสื่อสาร” + “ช่องทางการสื่อสาร” ได้อย่างเหมาะสม
27. Basic digital transformation: การใช้เครื่องมือดิจิตอลเพื่อรองรับการทำงานแบบ Work from home ของหลายๆองค์กร
	1. **อื่นๆ**
28. เสนอแนะให้สาขาวิชาจัดการเรียนการสอน ที่จะทำให้ผู้เรียนมีความรักและภูมิใจในวิชาชีพตนเอง
29. แนะแนวอาชีพและการเลือกต่อ ในกลุ่มนักศึกษาหญิง ซึ่งมีโอกาสในวิชาชีพน้อย โดยเฉพาะในภาคเอกชนกว่าเพศชาย
30. ปรับปรุงหลักสูตร ทั้งในส่วนของเนื้อหา ความเข้มข้นและเวลาที่เรียนให้สอดคล้องกับผู้เรียน ซึ่งส่วนใหญ่เป็นข้าราชการลาเรียน รวมถึงสอดแทรกทักษะการเป็นผู้บริหารเข้ากับในบางรายวิชา หากเป็นไปได้

**ประเด็นการรวบรวมข้อมูลเพื่อประกอบการปรับปรุงหลักสูตร**

**ปรัชญาดุษฎีบัณฑิต สาขาวิชาส่งเสริมและพัฒนาการเกษตร พ.ศ. 2565**

**(ปรับปรุงหลักสูตร ปรัชญาดุษฎีบัณฑิต สาขาวิชาเกษตรเชิงระบบเพื่อการพัฒนาที่ยังยืน พ.ศ. 2561)**

**----------------------------------------------------------------------------------------------------------------**

**ผู้ให้ข้อมูล:** ศิษย์เก่าและนักศึกษาปัจจุบันสาขาเกษตรเชิงระบบเพื่อการพัฒนาที่ยั่งยืน 2 คน

**ผู้เก็บข้อมูล:** ผศ.ดร.อรุณี พรมคำบุตรและ อ.ดร.สุกัลยา เชิญขวัญ

**ผลการสรุปข้อมูล (ทุกหัวข้อเรียงลำดับจากสำคัญมากไปน้อย)**

1. **อัตลักษณ์/ลักษณะเฉพาะ/คุณลักษณะที่พึงประสงค์/DNA** ของดุษฎีบัณฑิตที่จบจากหลักสูตรนี้
2. เป็นผู้ที่มีความรู้ความเข้าใจในหลักการเชิงระบบ สามารถวิเคราะห์ระบบและสังเคราะห์ความสัมพันธ์ของระบบได้
3. เป็นผู้ที่มีความอดทน ซื่อสัตย์ รับผิดชอบและทำงานกับผู้อื่นได้ โดยมุ่งหวังผลสัมฤทธิ์ของการทำงานที่เป็นเลิศ
4. **วิชาการ/วิชาชีพ/ความทันสมัยที่ตลาดงานต้องการหรือคาดหวังจากดุษฎีบัณฑิตที่จบจากหลักสูตรนี้**

**2.1 คุณธรรม จริยธรรม**

1. มีความซื่อสัตย์ จริงใจและศรัทธาต่อกลุ่มเป้าหมายที่ร่วมงานด้วย
2. ทำงานและบริหารงานบทหลักการ “การมีส่วนร่วม” และ “ความมุมานะ” เป็นสำคัญ

**2.2 ความรู้**

1. มีความรู้ความเข้าใจในหลักการเชิงระบบ สามารถวิเคราะห์ระบบและสังเคราะห์ความสัมพันธ์ของระบบได้ รวมถึงระบุปัญหาและแนวทางแก้ไขปัญหาของระบบที่ศึกษาได้

**2.3 ทักษะทางปัญญา**

1. มีความรู้ ความสามารถและทักษะในการทำงานวิจัยที่เกี่ยวข้องในสาขาวิชาได้

**2.4 ทักษะความสัมพันธ์ระหว่างบุคคลและความรับผิดชอบ**

1. มีความสามารถในการปรับตัวเข้ากับสถานที่ทำงาน เพื่อนร่วมงาน ผู้บังคับบัญชา รวมถึงหน่วยงานต่างๆ ที่ตนทำงานร่วมได้

**2.5 ทักษะวิเคราะห์ตัวเลข การสื่อสาร การใช้ IT**

1. มีทักษะภาษาอังกฤษในระดับที่สื่อสารได้ ทั้งการฟัง พูด อ่าน เขียน และการใช้โปรแกรมคอมพิวเตอร์และซอฟท์แวร์ที่จำเป็น อาทิ Microsoft Power Point ในการนำเสนองาน

**2.6 อื่นๆ**

1. มีทักษะในการรวบรวมข้อมูลเชิงคุณภาพ (Qualitative data) จากการประชุมกลุ่ม (Focus group) หรือสัมภาษณ์รายบุคคล เพื่อนำข้อมูลดังกล่าวมาใช้ประโยชน์ในทางวิชาการ ไม่ว่าเพื่อการเป็นผู้อำนวยความสะดวกในการประชุม (Facilitators) และการวิเคราะห์ข้อมูล ที่ตอบสนองวัตถุประสงค์ใดวัตถุประสงค์หนึ่งที่ตนสนใจ